Naslov: Sastanak roditelja svih učenika sedmih razreda Datum: 27.04.2017

Vrsta: Roditeljski sastanak Broj sudionika: 51

**Zapisnik sa zajedničkog roditeljskog sastanka**

**učenika svih sedmih razreda Škole**

Sastanak je započeo u 18h a završio u 19.30 sati. Sastanku su nazočili roditelji učenika 7a, 7b, zc i 7d razreda, razrednici te predstavnici turističkih agencija - Rudi Express iz Čakovca i Taubek Tours iz Ivanca.

Dnevni red:

1. Odabir agencije za organizaciju školske ekskurzije "Kvarnerski otoci" za učenike osmih razreda u šk.god.2017./2018.

2. Ostala pitanja

Ad 1) Prema Pravilniku o organizaciji izleta terenske nastave i školske ekskurzije, dužni smo na mrežnim stranicama škole objaviti javni poziv za organizaciju istih. Poziv je objavljen 27.3.2017.god. s rokom dostave ponuda od 28.3. do 4.4.2017. U pozivu je navedeno da želimo organizatora četverodnevne ekskurzije "Kvarnerski otoci" (Krk, Cres i Lošinj) sa smještajem u hotelu s tri zvjezdice u vremenu od 12.9. do 15.9.2017. ili 19.9.do 22.9.2017.god. (Javni poziv prilogu

datoteka)

Na taj poziv dobili smo 4 ponude te je Povjerenstvo za provedbu javnog poziva i izbor najpovoljnije ponude za stručnu ekskurziju učenika osmih razreda šk.god.2017./2018., u sastavu ravnatelja škole, predstavnika roditelja svakog razreda te razrednika, razmotrilo iste i utvrdilo da dvije ponude ne odgovaraju uvjetima javnog poziva. Stoga je jednoglasno zaključeno da će se roditeljima svih učenika na zajedničkom roditeljskom sastanku prezentirati dvije ponude agencije "Rudi Express" iz Čakovca i "Taubek Tours" iz Ivanca.

Predstavnici obje agencije došli su na sastanak i, svaki pojedinačno, roditelje informirali o njihovoj ponudi i načinu plaćanja. Programi putovanja nalaze se u prilogu.

Nakon njihovog izlaganja, roditelji su pristupili tajnom glasanju zaokruživanjem rednog broja ispred one agencije za koju misle da je dala povoljniju ponudu.(Glasački listić u prilogu).

Nakon izvršenog prebrojavanja utvrdili smo rezultat glasanja. 51 roditelj pristupio je glasanju, nevažećih listića nije bilo a 50 roditelja glasalo je za agenciju "Rudi Express" i 1 za agenciju "Taubek Tours".Na temelju tih rezultata, zaključili smo da će školsku ekskurziju "Kvarnerski otoci" organizirati agencija "Rudi Express" iz Čakovca.

Nakon toga svaki je razrednik pozvao roditelje učenika svog razreda na zasebni dio sastanka.

Ad 2) Roditelje sam na zasebnom dijelu izvjestila da do kraja tjedna izvrše uplate za užinu za mjesec travanj te zamolila neke od njih za kraći razgovor nakon sastanka rada opravdavanja izostanaka. Napomenula sam da ćemo na početku sljedeće šk.god.(prije puta) imati sastanak na kojem se moramo detaljnije dogovoriti o načinu putovanja. Također sam ih obavijestila da škola ima određena financijska sredstva koje smo prikupili na humanitarnoj akciji u prosincu 2016.god. i da njima može pomoći u potpunom ili djelomičnom sufinanciranju ekskurzije (ovisno o broju učenika kojima je ta pomoć potrebna)

Sastanak je završio u 19.30 sati.

Čakovec, 27.4.2017.

 Renata Najman